tomron87/hebrew-wikipedia-sentences-corpus huggingface dataset:
באזורים המשווניים מתרחשות סופות טרופיות – הוריקן וטייפון, שהן סופות חמות, בעוד שבאזורים הצפוניים מתרחשות סופות קרות, כמו השקע האטלנטי.
זרמי ים משפיעים רבות על האקלים בכדור הארץ.
לעליית טמפרטורת פני השטח של האוקיינוסים יש השפעה רבה על אירועי אקלים קיצוניים.
טמפרטורת האוקיינוסים קובעת את האקלים ותבניות הרוח באזורים הסמוכים להם, היא נחשבת ליציבה ביחס לתופעות טבע ואקלים ולכן מהווה מדד לאקלים כדור הארץ.
יציבות זו מסבירה מדוע אוקיינוסים אינם קופאים, גם באזורים בהם הטמפרטורה נמוכה דיה כדי לגרום למי ים לקפוא.
מאז 1880 טמפרטורת פני האוקיינוסים הממוצעת נמדדת באופן קבוע על ידי מנהל האוקיינוסים והאטמוספירה הלאומי (NOAA).
ממוצע טמפרטורת פני האוקיינוסים של המאה ה-20 עומד על 16.4 מעלות צלזיוס אך בעקבות ההתחממות הגלובלית הממוצע עולה באופן מתמיד.
לעומתה, טמפרטורת מי האוקיינוסים נמוכה ויציבה יותר מזו של פני האוקיינוסים, כאשר הממוצע עומד על 3.9 מעלות צלזיוס.
עם זאת, אפשר שגם בתחום זה ניתן לראות את השפעותיה של ההתחממות הגלובלית.
כך למשל, טמפרטורת מי האוקיינוסים שנמדדה ביוני 2009 למשל הייתה גבוהה ב-1.06 מעלות צלזיוס מעל הממוצע של המאה ה-20 – הסטייה הגבוהה ביותר שנמדדה אי פעם.
זרמים – מאחר שהאוקיינוס הוא מאגר מים אדיר, שתָחום פיזית בין מספר יבשות וימות, הוא נתון להשפעותיהם של זרמים חמים יותר המגיעים מאוקיינוסים שכנים ומפעילות וולקנית בקרקעיתו.
עובדה זו משפיעה במידה רבה על גבולותיה המשתנים של אנטארקטיקה, כמעט כפליים, בין עונת הקיץ לחורף (Atlantic Convergence).
מליחות מי הים – מעבר פאזה מנוזל למוצק (או נקודת הקיפאון), יורדת משמעותית כתלות בשבר המסי של המלח במים.
נוכחות המלח יוצרת קשרים יוניים איתנים המקשים על היפרדות האטומים בעת חימומם, וגורמת לעלייה בצמיגות הנוזל ובחסינותו לקיפאון.
בנוסף, היווצרות של מדפי הקרח באוקיינוס הקרח הצפוני ובאנטארקטיקה, משנה את מאזן המלח בחלקים שאינם קופאים, בהותירם מלוחים יותר וצמיגיים יותר.
קרינה ובידוד – מים צמיגיים הם דחוסים יותר ולפיכך כבדים יותר.
בשל כך הם שוקעים לקרקעית ובמקומם עולים מים חמים יותר שנכלאים בשכבה בין מעטה הקרח העליון למעטה הצמיגי התחתון, שנדחס אף יותר בשל עומקו ובשל "עמוד" המים שמעליו.
אזור הכליאה משמש כרצועת בידוד שמשמרת את הטמפרטורה בצורה מיטבית, ומאפשרת לקרינת השמש לחמם את חלקה העליון ולמנוע מהקרח להוסיף להתעבות.
לפי הדוח השישי של הפאנל הבין-ממשלתי לשינוי האקלים, האדם גרם להתחממות האטמוספירה, היבשה והאוקיינוסים.
קיים סיכון גבוה שהתחממות זו תמשיך.
רוב יצורי האוקיינוסים חיים בשכבה האפיפלגית, שעומקה הוא עד 200 מטרים מתחת לגלים.
בעומק זה ישנם צורות חיים רבות השוחות ללא הרף או נעות כפלנקטון על זרמי הים.
הם עושים זאת הן כדי לחפש מזון בעולם רחב מאוד וחסר חיים ברובו והן כדי לא לשקוע לעומקים חשוכים, קרים ולוחצים בהם קשה לשרוד.
מעבר לעומק 200 מטרים ישנו עולם שונה מאוד ובו חיים יצורים המותאמים לחיים במעמקי הים, המשתמשים בנהורנות ביולוגית כדי למצוא מזון ולמטרות רבייה.
האוקיינוסים הם ביתם של צורות חיים רבות, כמו:
רכיכות ימיות – דיונונים, תמנונים וחלזונות ימיים
דגים שונים – דגי סחוס, מקריני סנפיר ומצויצי סנפיר
יונקים ימיים שונים: סדרת הלווייתנאים, טורפים ותחשאים.
עופות ימיים, שוכני מים או דואים.
כמו כן יצורי יבשה שונים מצליחים להגיע לאיים נידחים ברחבי האוקיינוסים ולרבים מאפיינים ייחודיים.
בשנת 2019 פרסם האיגוד הבין-לאומי לשימור הטבע ומשאבי הטבע (IUCN) דוח שלפיו כמויות החמצן המומס במי האוקיינוס ירד בצורה דרסטית בשנים האחרונות, ככל הנראה בעקבות פעילות האדם המזהמת.
בדוח הובהר כי ירידה מתמשכת כזו עלולה לפגוע אנושות במערכת האקולוגית וביצורים הימיים שמתקיימים באוקיינוס.
האוקיינוסים הם הכרחיים לתחבורה: רוב הסחורה בעולם מועברת באמצעות ספינות בין נמלים.
בני האדם חיברו אוקיינוסים מסוימים במקומות שלא היה חיבור ביניהם על מנת ליצור מעבר נוח לספינות, כגון תעלת סואץ ותעלת פנמה.
המדע החוקר את האוקיינוסים נקרא אוקיינוגרפיה.
שיט במימי האוקיינוס (בין השאר למטרות חקר) בעזרת סירות החל כבר בזמנים פרה-היסטוריים, אך רק מהמאות האחרונות התאפשר שיט מתחת למים בעזרת צוללות.
הנקודה העמוקה ביותר באוקיינוס (ובעולם בכלל) נמצאת באוקיינוס השקט ליד איי מריאנה הצפוניים, זוהי תהום צ'לנג'ר.
בנקודה זו עומק המים הוא כ-11,034 מטרים (לשם השוואה העומק המרבי של הים התיכון הוא 5,267 מטרים).
המקום נחקר ונרשם באופן מלא רק ב-1951 על ידי חיל הים הבריטי.
אוקיינוס בכוכבי לכת או ירחים
אין הוכחות על קיומם של אוקיינוסים בעלי מים בכוכבי לכת או ירחים.
בירחו הגדול ביותר של שבתאי, טיטאן, קיים אוקיינוס של מתאן.
כיום מאמינים כי קיים בירחו של צדק, אירופה, אוקיינוס מתחת למעטה הקרח שעוביו כמה עשרות ק"מ.
עוד לא נמצא כוכב לכת חוץ-שמשי עליו ניתן לזהות קיומם של אוקיינוסים.
אוקיינוס הקרח הצפוני , הנקרא גם האוקיינוס הארקטי, נמצא בחצי הכדור הצפוני, הוא הקטן והרדוד ביותר בין האוקיינוסים.
שטח האוקיינוס הוא כ-14.09 מיליון קמ"ר.
האוקיינוס ממוקם כולו סביב ובאזור הקוטב הצפוני.
האוקיינוס תחום על ידי היבשות צפון אמריקה, אירופה, אסיה, האי גרינלנד ואיים נוספים.
לאוקיינוס מחוברים מספר ימים: ים קארה, ים מזרח-סיביר, הים הנורווגי, ים ברנץ ועוד.
רכס הרים תת-ימי, הנקרא רכס לומונוסוב, מחלק את האוקיינוס לשני חלקים: אוקיינוס הקרח האירואסיאתי (הנמצא בצד המזרחי של הרכס) ואוקיינוס הקרח הצפון אמריקאי (הנמצא בצד המערבי של הרכס).
שני החלקים נקראים גם נאנסן והיפרבוריאן בהתאמה.
לאוקיינוס זורמים מים רבים בעיקר מן האוקיינוס האטלנטי דרך זרם הים הנורווגי, הנכנס לאוקיינוס הקרח וזורם לאורך החוף האירואסיאתי.
מים זורמים לתוך האוקיינוס גם מן האוקיינוס השקט דרך מצר ברינג.
זרם המים היוצא מן האוקיינוס זורם בעיקר לזרם הים המזרחי של גרינלנד.
טמפרטורת המים ומליחותם משתנה במשך השנה בהתאם לקיפאון והפשרת הקרח.
במשך רוב השנה שטח האוקיינוס מכוסה קרח, מה שמגביל את פעילות בעלי החיים באוקיינוס לאזורים המופשרים והדרומיים יותר.
אזור הקוטב והאוקיינוס מהווים את המקור העיקרי לאוויר הקר, הגורם כאשר נפגש בקווי הרוחב האמצעיים (20–70 מעלות צפון) עם אוויר חם מהאזור המשווני, לפעילות מזג אוויר ענפה, הכוללת משקעים קפואים (שלג) ונוזליים (גשם).
באוקיינוס אין נמלים רבים ותנועת המסחר בו נמוכה, אך דרכו עוברת הדרך הימית הקצרה ביותר בין צפון אמריקה לרוסיה.
הנמלים העיקריים של אוקיינוס הקרח הצפוני ממוקמים בערים מורמנסק וארכנגלסק שברוסיה.
פעם בשנה נערכת בגרינלנד ועידת האוקיינוס הארקטי בה מתקבלות החלטות בנוגע לאוקיינוס.
מדענים צופים שבעקבות ההתחממות העולמית, כל הקרחונים באוקיינוס הקרח הצפוני יִמַּסּוּ.
- דרך האי גרינלנד, ואיים נוספים.
- כולל דרך הטריטוריה של האי סְבָאלְבָּרְד, ואיים נוספים.
- דרך אלסקה ואיים נוספים.
אוֹקְלָהוֹמָה היא מדינה בדרום ארצות הברית.
המדינה גובלת בדרום בטקסס, בצפון בקנזס, בצפון-מערב בקולורדו, במערב בטקסס ובניו מקסיקו ובמזרח במיזורי וארקנסו.
אוקלהומה הפכה לחברה ה-46 בארצות הברית בשנת 1907. בשנת 2024 מנתה אוכלוסיית אוקלהומה 4,095,393 (על פי מפקד האוכלוסין של אותה שנה).
שם המדינה פירושו "אנשים אדומים" בשפה האינדיאנית של בני הצ'וקטא שבשפתם "אוקלה" פירושו אנשים ו"הומה" פירושו אדום.
באוקלהומה האוכלוסייה האינדיאנית השלישית בגודלה בארצות הברית.
בירת אוקלהומה היא אוקלהומה סיטי.
ישנן עדויות ארכאולוגיות לכך שהאדם חי באזור כבר בעידן הקרח האחרון.
במרכז המדינה ובמערבה חיו שבטים אינדיאניים.
הנוסע הספרדי פרנסיסקו וסקס דה קורונדו עבר בסביבת המדינה בשנת 1541, וחוקרים צרפתים עברו שוב בשנת 1700. השטח היה בריבונות צרפת, עד לרכישת לואיזיאנה בשנת 1803, שבמסגרתה עברה אוקלהומה לידי ארצות הברית.
בשנים 1819–1828 אוקלהומה הייתה חלק מטריטורית ארקנסו.
במהלך המאה ה-19 גורשו לאוקלהומה אלפי שבטים אינדיאנים שגורשו מאדמותיהם.
העבדות בוטלה במדינה בשנת 1866, לאחר מלחמת האזרחים האמריקנית.
החל משלהי המאה החלו דיונים על הפיכת אוקלהומה לאחת ממדינות ארצות הברית.
בשנת 1907 הפכה אוקלהומה למדינה ה-46 בארצות הברית.
בתחילת המאה ה-20 נתגלה במדינה נפט רב, דבר שפיתח רבות את המדינה מבחינה כלכלית.
בתקופה זו התפתחה תרבות אפרו-אמריקאית עשירה, כתוצאה מהגירה נרחבת של אפרו אמריקאים לאוקלהומה, בעיקר מקנזס.
מתחים גזעיים עמוקים כאשר גורמים כמו הקו קלוקס קלאן וחוקי ג'ים קרואו שימרו אפליה גזעית.
ב-1921 התרחש כתוצאה ממתחים אלו הטבח בטלסה, במהלכו נהרגו עשרות ונפצעו מאות.
החל משנות ה-30 ועד לשנות ה-50 התרחשה בצורת קשה, עם גשמים מעטים וטמפרטורות גבוהות באופן חריג.
בצורת זו גרמה למשבר חמור בחקלאות, עוני ולהגירה שלילית.
ב-19 באפריל 1995 התרחש בעיר הבירה של אוקלהומה, אוקלהומה סיטי אחד מהפיגועים הקשים בהיסטוריה האמריקאית.
אדם בשם טימותי מקווי פוצץ בניין פדרלי באמצעות משאית תופת, וגרם למותם של כ-168 אנשים.
מקווי הוצא להורג כשש שנים לאחר מכן.
ביולי 2020, קבע בית המשפט העליון של ארצות הברית שהחצי המזרחי של המדינה הוא "שמורה ילידית".
אוקלהומה היא המדינה ה-20 בגודלה בארצות הברית, המשתרעת על פני שטח של 69,899 מייל רבועים (181,040 ק"מ2),
המדינה גובלת במזרח בארקנסו ומיזורי, בצפון בקנזס, במערב בקולורדו ובניו מקסיקו, ובדרום מערב בטקסס.
אוקלהומה היא אחת המדינות המגוונות ביותר מבחינה גאוגרפית.
היא אחת מארבע מדינות שיש בהן יותר מעשרה אזורים אקולוגיים מובחנים.
באוקלהומה ארבעה רכסי הרים עיקריים: הרי אואצ'יטה, הרי Arbuckle, הרי וויצ'יטה והרי Ozark.
במדינה יותר מ-500 נחלים ונהרות ההמרכיבים את נתיבי המים של אוקלהומה, ועם 200 אגמים שנוצרו על ידי סכרים היא מחזיקה במספר המאגרים המלאכותיים המרובים ביותר ממדינות ארצות הברית.
בשל מיקומה של אוקלהומה במפגש של אזורים גאוגרפיים רבים, במדינה שיעור גבוה של מגוון ביולוגי.
24 אחוז משטח המדינה מיוער.
במדינה אוכלוסייה מרובה של אייל פרדי לבן-זנב, פרדים, אנטילופות, תנים, אריות, איילים, ועופות כגון שליו, יונים, קרדינליים, נשרים, נצים אדומי זנב ופסיונים.
באזור אקולוגי אחר במדינה נפוצים מאוד הביזון האמריקאי, תרנגולות גדולות וגיריות.
אזור במדינה המכונה צלב A מטפח 351 מינים בעלי חוליות.
הרי אואצ'יטה הם ביתם של הדובים השחורים, שועל אדום ושועל אפור, כמו כן, בדרום מזרח אוקלהומה מתגורר התנין האמריקאי.
אוקלהומה נמצאת באזור סובטרופי לח.
היא שוכנת באזור מעבר בין צחיח למחצה ויותר במערב, יבשתית ולחה בצפון, וסובטרופית לחה ממזרח ומדרום-מזרח.
רוב המדינה שוכנת באזור המכונה "סמטת טורנדו" המאופיינת באינטראקציה תכופה בין אוויר קר ויבש מקנדה, אוויר חם עד יבש ממקסיקו ומדרום-מערב ארצות הברית, ואוויר חם ולח ממפרץ מקסיקו.
האינטראקציות בין שלושת זרמי האוויר המנוגדים הללו מייצרות מזג אוויר קשה (סופות רעמים קשות, רוחות, ברד כבד וטורנדו) עם תדירות שכמעט ואיננה קיימת בכדור הארץ כולו.
בממוצע, 62 סופות טורנדו פוקדות את המדינה בשנה - אחד השיעורים הגבוהים בעולם.
בגלל מיקומה של אוקלהומה, מזג האוויר במדינה יכול להשתנות מן הקצה אל הקצה ובזמן קצר.
לדוגמה, ב־11 בנובמבר 1911, הטמפרטורה באוקלהומה סיטי הגיעה ל־28 מעלות צלזיוס (השיא הגבוה לאותו מועד), אז החלה לנשוב ברחבי המדינה רוח חזקה וקרה בעוצמה חסרת תקדים וגרמה לטמפרטורה להגיע עד חצות ל-8°C - (מינוס שמונה מעלות צלזיוס) (השיא הנמוך לאותו מועד).
תופעות אלו הן גורם מרכזי לחלק גדול מסופות הטורנדו המתרחשות באזור.
דרום ומזרח אוקלהומה מושפע רבות ממפרץ מקסיקו השפעה המביאה לאזור רוחות דרומיות ולחות גבוהה, אך ככל שמתקדמים מערבה במדינה, האקלים נעשה צחיח יותר ויותר והלחות נמוכה יותר, ובהתאם גם המשקעים והטמפרטורות יורדים ככל שיורדים ממזרח למערב.
בדרום-מזרח המדינה הטמפרטורה השנתית היא 21.5 מעלות צלזיוס, עם משקעים שנתיים ממוצעים של מעל 1,020 מ"מ ועד 1,420 מ"מ, ואילו האזורים הגבוהים במדינה עם ממוצע טמפרטורות של 15 מעלות צלזיוס ועם כמות משקעים סביב ה-430 מ"מ בלבד.
באוקלהומה, החורף היא העונה היבשה.
כמות המשקעים החודשית הממוצעת עולה באופן דרמטי באביב ושיא כמות הגשמים הוא בחודש מאי.
בתחילת יוני עדיין יכול להיות גשום, אך ברוב השנים ניתן לראות ירידה ניכרת בגשמים במהלך חודש יוני ובתחילת יולי.
יולי ואוגוסט הן בדרך כלל החודשים החמים והיבשים בשנה.
בצורת קשה נפוצה בקיצים החמים ביותר, דבר שקרה מספר פעמים, לדוגמה, בשנים, 1934, 1954, 1980 ו-2011, שבכולן היו שבועות ארוכים ללא משקעים וטמפרטורה גבוהה מ־38 מעלות צלזיוס.
כמות המשקעים עולה מעט שוב מספטמבר עד אמצע אוקטובר.
המדינה כולה חווה לעיתים קרובות טמפרטורות גבוהות מ-38°C או נמוכות מ-18°C - אם כי טמפרטורות מתחת לאפס נדירות בדרום מרכז ודרום מזרח אוקלהומה.
כמויות השלג במדינה נעה בין ממוצע של פחות מ־10 ס"מ בדרום ועד קצת יותר מ־51 ס"מ בגבול קולורדו.
אוקלהומה היא יצרנית גדולה של אנרגיה ומזון.
תפוקות החקלאיות העיקריות הן סויה, חיטה, בקר, חלב, עוף, וכותנה.
היא יצרנית מוצרי חיטה הרביעית בגודלה בארצות הברית, הרביעית בבקר, חמישית בפקאנים, שישית בבוטנים ושמינית באפרסקים.
היא יצרנית הגז הטבעי השנייה בגודלה בארצות הברית אחרי טקסס.
נכון ליולי 2017, שיעור האבטלה במדינה הוא 4.4%.
מפקד האוכלוסין בארצות הברית מעריך את אוכלוסיית אוקלהומה בכ־3,956,971 נכון ל-1 ביולי 2019, עלייה של 5.48% מאז המפקד ב־2010.
בשנת 2011, נתוני סקר הקהילה האמריקאית של מפקד האוכלוסין האמריקני בין השנים 2005–2009 הצביעו על כך שכ - 5% מתושבי אוקלהומה נולדו מחוץ לארצות הברית.
אחוז נמוך מהנתון הלאומי (כ 12.5% מתושבי ארצות הברית היו ילידי חוץ).
ההכנסה האישית לנפש במדינה נכון ל-2006 הייתה 32,210 דולר והיא דורגה במקום ה-37 במדינות ארצות הברית., אם כי היא מדורגת בעקביות בין המדינות הנמוכות ביותר במדד יוקר המחיה.
פרבר אוקלהומה סיטי ניקולס הילס נמצא בראש נתון זה באוקלהומה לפי הכנסה לנפש עם הכנסה של 73,661 דולר, אם כי מחוז טולסה מחזיק בממוצע הגבוה ביותר.
אוקלהומה מתוארת כ-"בירת הכלא העולמית", כאשר 1,079 מכל 100,000 תושבים נכלאים נכון ל־2018, שיעור הכליאה הגבוה ביותר מכל מדינות ארצות הברית, ובהשוואה, גבוה יותר משיעור הכליאה של כל מדינה בעולם.
המושל הנוכחי של אוקלהומה הוא קווין סטיט והוא מספר 28 בתפקידו.
באוקלהומה ישנם כ-77 מחוזות עם סמכויות מוניציפליות.
בית המחוקקים של אוקלהומה מורכב משני בתים: סנאט - בו חברים כ-48 נציגים הנבחרים מדי 4 שנים.
נכון ל-2017, למפלגה הרפובליקנית יש כ-40 נציגים בסנאט, לעומת 8 נציגים מהמפלגה הדמוקרטית.
בית נבחרים - בו חברים כ-101 נציגים הנבחרים מדי שנתיים.
נכון ל-2017, למפלגה הרפובליקנית יש כ-71 נציגים, לעומת 30 נציגים מהמפלגה הדמוקרטית.
הרשות השופטת של אוקלהומה מורכבת מבית המשפט העליון של אוקלהומה, ובית המשפט של אוקלהומה לערעורים פליליים, ו-77 מחוזות בתי משפט כאשר כל בית משפט משרת מחוז אחד.
מערכת השיפוט באוקלהומה מכילה גם שני בתי משפט עצמאיים: בית משפט להדחה ובית המשפט באוקלהומה האחראי על הרשות השופטת.
באוקלהומה יש שני בתי משפט המוגדרים כמוצא האחרון: בית המשפט העליון במדינה דן בתיקים אזרחיים, ובית המשפט הממלכתי לערעורים פליליים דן בתיקים פליליים (מערכת מפוצלת זו קיימת רק באוקלהומה ובטקסס השכנה).
שופטי שני בתים אלו, כמו גם בית המשפט לערעורים אזרחיים, ממונים על ידי הנגיד בהמלצת הוועדה למינוי שופטים ממלכתיים, וכפופים למפלגה שאינה מפלגתית.
הרשות המבצעת מורכבת מהמושל, מצוות העובדים שלו ונבחרי ציבור אחרים.
האחריות של הרשות המבצעת כוללת הגשת התקציב, הקפדה על אכיפת חוקי המדינה והבטחת השלום במדינה.
בעשורים האחרונים אוקלהומה נחשבת למעוז רפובליקני.
המפלגה הרפובליקנית ניצחה בכל מערכות הבחירות לנשיאות ארצות הברית מאז שנת 1952, מלבד זו של 1964. המדינה שולחת חמישה נציגים לבית הנבחרים של ארצות הברית (7 קולות אלקטורלים).
חברי הסנאט המייצגים את המדינה הם: מארקוויין מולין וג'יימס לנקפורד הרפובליקנים.
בבית הנבחרים מייצגים את המדינה קווין הרן, ג'וש בריקין, פרנק דין לוקאס, טום קול וסטפני בייס.
באוקלהומה עונש מוות הוא עונש משפטי.
שיעור ההוצאה להורג במדינה הוא הגבוה ביותר בכל ארצות הברית ביחס לכמות האוכלוסייה.
עם מערכת חינוך המורכבת ממחוזות בית ספר ציבוריים ומוסדות פרטיים עצמאיים, משנת 2008 היו באוקלהומה 638,817 תלמידים שנרשמו ב-1,845 בתי ספר יסודיים, ותיכוניים מקצועיים ב-533 מחוזות.
באוקלהומה יש את ההרשמה הגבוהה ביותר של תלמידים אמריקאים שנולדו במדינה עם 126,078 תלמידים בשנת הלימודים 2015. אוקלהומה הוציאה 7,755 דולר לכל סטודנט בשנת 2008 והייתה במקום ה-47 במדינה בהוצאות לתלמיד, אם כי גידול בהוצאות ההשכלה הכוללת בין 1992 ל-2002 דורג במקום ה-22.
המדינה היא בין הטובות בחינוך בגיל טרום גן, המכון הלאומי לחקר חינוך מוקדם דירג אותה ראשונה בארצות הברית ביחס לסטנדרטים, איכות וגישה לחינוך טרום גני ילדים בשנת 2004, וכינה אותה כמודל לחינוך מוקדם.
שיעור הנשירה מבית הספר התיכון ירד מ־3.1 ל־2.5 אחוזים בין 2007 ל-2008, כאשר אוקלהומה מדורגת בין 18 מדינות אחרות עם אחוז נשירה של פחות מ-3 אחוזים.
בשנת 2004, המדינה דורגה במקום ה-36 במספר המבוגרים עם תעודות בגרות, אם כי היא הייתה בעלת השיעור הגבוה ביותר בקרב מדינות דרום ארצות הברית.
אוניברסיטת אוקלהומה, אוניברסיטת מדינת אוקלהומה, אוניברסיטת אוקלהומה המרכזית ואוניברסיטת נורת' הן המוסדות הציבוריים הגדולים להשכלה גבוהה באוקלהומה.
באוקלהומה גם 11 אוניברסיטאות אזוריות ציבוריות.
אוניברסיטת לנגסטון היא המכללה השחורה ההיסטורית היחידה באוקלהומה.
החל מה - 2 באפריל 2018, עשרות אלפי מורים בבתי ספר ציבוריים יצאו לשביתה בגלל חוסר מימון.
על פי נתוני איגוד החינוך הארצי, מורים באוקלהומה דורגו במקום ה-49 מתוך 50 המדינות מבחינת שכר המורים בשנת 2016. סקר שנערך בשנת 2019 מצא כי העלאת השכר שהושגה בעקבות השביתה העלתה את דירוג השכר של מורי המדינה למקום ה-34 במדינה.
בשל ריבוי הקבוצות השונות המתגוררות באוקלהומה, פסטיבלים אתניים שנתיים מתקיימים לאורך כל השנה, כמו פאו-אמריקאיות אינדיאניות ואירועים טקסיים, וכוללים פסטיבלים (כדוגמאות) בסקוטית, אירית, גרמנית, איטלקית, וייטנאמית, סינית, צ'כית, עברית, ערבית, מקסיקנית וקהילות אפרו-אמריקאיות המתארות מורשת תרבותית או מסורות.
אוקלהומה סיטי היא ביתם של כמה אירועים ופסטיבלים חוזרים ונשנים.
יריד מדינת אוקלהומה מושך אליו בערך מיליון אנשים יחד עם הפסטיבל השנתי לאמנויות.
מדי שנה נערכים באוקלהומה סיטי פאוארים לאומיים גדולים, פסטיבלי מורשת לטיניים ואסיאתיים ופסטיבלי תרבות כמו חגיגות ה-Juneteenth.
מצעד הגאווה באוקלהומה נערך מדי שנה בסוף יוני מאז 1987 במחוז הגאה באוקלהומה סיטי.
בנוסף, פסטיבל אמנות שנתי מתקיים בפייסאו מדי שנה בסוף השבוע של יום הזיכרון.
נורמן מארחת את פסטיבל המוזיקה של נורמן, פסטיבל המדגיש להקות ומוזיקאים ילידי אוקלהומה.
נורמן מארחת גם את יריד ימי הביניים של נורמן, המתקיים מדי שנה מאז 1976 והיה היריד הראשון בנושא ימי הביניים שנערך באוקלהומה.
יריד ימי הביניים של נורמן הוא הגדול ביותר באוקלהומה, אירוע סוף השבוע הכי גדול והאירוע השלישי בגודלו באוקלהומה, ונבחר על ידי רשת המדיה לאירועים כאחד ממאה האירועים המובילים במדינה.
בשנת 2022 אוקלהומה זכתה בתחרות הזמר האמריקאית.
לאוקלהומה קבוצות כדורסל, כדורגל, בייסבול, הוקי והיאבקות.
כיום, אוקלהומה סיטי ת'אנדר המשחקת ב-NBA היא היחידה במדינה עם זיכיון בספורט בליגה גדולה.
ב-22 ביוני 2025 ת'אנדר זכתה באליפות ה-NBA, אחרי שגברה על אינדיאנה פייסרס.
נכון לשנת 2005 אוקלהומה הייתה במקום ה-21 ממדינות ארצות הברית בסכום המימון שהמדינה קיבלה להוצאות בריאות מהממשל הפדרלי.
כאשר הוצאות פדרליות הקשורות לבריאות במדינה הסתכמו בסך של 75,801,364 דולר.
חיסונים, מוכנות לטרור ובריאות במערכת החינוך היו שלושת התחומים הרפואיים הממומנים ביותר.
בשנת 2000 דורגה אוקלהומה במקום ה-45 בכמות רופאים לנפש ועם קצת מתחת לממוצע הארצי במספר האחיות לנפש, אך הייתה מעט מעל הממוצע הארצי בכמות המיטות בבתי החולים.
אוקלהומה היא אחת המדינות עם האחוזים הנמוכים ביותר בביטוחי בריאות, בשנת 2005, כמעט 25 אחוז מהאוכלוסייה בין גילים 18 ל־64 היו ללא ביטוח בריאות, השיעור החמישי בגובהו במדינה.
אוכלוסיית אוקלהומה היא החמישית במדינות ארצות הברית בכמות התושבים הסובלים מהשמנת יתר, כאשר 30.3 אחוז מאוכלוסייתה סובלים מהשמנת יתר או קרובים לכך.
אוקלהומה דורגה אחרונה מבין 50 המדינות במחקר שנערך בשנת 2007 על ידי קרן חבר העמים בביצועי שירותי הבריאות שלה.
המרכזים לטיפול בסרטן באמריקה במרכז הרפואי בדרום-מערב טולסה הוא אחד מארבעה מתקנים אזוריים כאלה בפריסה ארצית, המציעים טיפול בסרטן בכל דרום-מערב ארצות הברית, והוא אחד מבתי החולים הגדולים לטיפול בסרטן במדינה.
מתקן ההוראה הגדול ביותר לאוסטאופתיה במדינה, המרכז הרפואי של אוניברסיטת אוקלהומה בטולסה, נחשב גם הוא לאחד המתקנים הגדולים ביותר במדינה בתחום מדעי המוח.
ב־26 ביוני 2018, אוקלהומה אישרה לגליזציה למריחואנה למטרות רפואיות בלבד.
זו הייתה אבן דרך למדינה שממוקמת בחגורת התנ"ך.
סמלי מדינת אוקלהומה דגל סמל מוטו כינוי דגל אוקלהומהFlag of Oklahoma סמל אוקלהומהSeal of Oklahoma "עבודה מתגברת על כל הדברים""Labor omnia vincit" "המדינה המוקדמת""Sooner State" עץ פרח ציפור חיה כליל קנדיCercis canadensis גילארדיה יפהפייהGaillardia pulchella טירן זנב-סנוניתScissor-tailed flycatcher ביזון אמריקאיBison bison
אוקינאווה (ביפנית: 沖縄県) הוא מחוז בדרום־מערב יפן.
המחוז כולל את האי אוקינאווה, אחד האיים הגדולים שבשרשרת איי ריוקיו.
בירתו הייתה שורי עד תקופת מייג'י ומאז בירתו היא נהה, אשר ממוקמת בדרום המחוז.
העדות העתיקה ביותר לחיים אנושיים באיי ריוקיו התגלתה בנהה וביאאסה.
מספר עצמות אדם נמצאו באזור מהתקופה הפלאוליתית, אך לא נמצאו ממצאים ארכאולוגיים אחרים מתקופה זאת.
ההשפעה של תקופת ג'ומון על איי אוקינאווה ניכרת בבירור, ונראה כי מספר כדי חרס אשר נמצאו באוקינאווה דומים במיוחד לכדים אשר נמצאו בטאיוואן.
האזכור הראשון למילה "ריוקיו" הופיע בספר סואי.
"אוקינאווה" הייתה המילה היפנית אשר הגדירה את האיים, ונראתה לראשונה בביוגרפיה של ג'אינז'ן.
חברות חקלאיות החלו להתפתח באוקינאווה במאה ה-8 עד המאה ה-12. בעקבות המיקום של האיים בים סין המזרחי קרוב ליפן, סין, ודרום-מזרח אסיה, ממלכת ריוקיו הפכה לתחנת סחר משגשגת.
בתקופה זו נבנו גוסוקו רבים, מבנה הדומה בתפקידו לטירה או מבצר.
לממלכת ריוקיו היו קשרי מיסים עם האימפריה הסינית החל מהמאה ה-15. ב-1609, שבט שימאצו, שלט באזור מחוז קגושימה, וכבש את ממלכת ריוקיו במסגרת הפלישה לריוקיו.
ממלכת ריוקיו יצרה קשרי מיסים עם סצומה ושוגונות טוקוגאווה, והחלישה את קשריה עם האימפריה הסינית; הקשר הושאר, בגרסה פחות משמעותית שלו, מחשש שביטול מוחלט שלו ייצור סכסוך עם האימפריה הסינית.
שבט סצומה צבר רווח רב ממסחר עם האימפריה הסינית, בתקופה בה המסחר עם זרים היה אסור על ידי שוגונות טוקוגאווה.
למרות שסצומה השאירו חותם על איי ריוקיו, ממלכת ריוקיו השיגה רמה גבוהה של עצמאות פוליטית למשך כמעט 200 שנים.
ארבע שנים לאחר רסטורציית מייג'י ב-1868, הממשלה היפנית ספחה באמצעות אמצעים צבאיים את הממלכה וקראה לה האן ריוקיו.
האן ריוקיו הפך ל'מחוז אוקינאווה" ביפן בשנת 1879, למרות ששאר ההאנים הפכו למחוזות בשנת 1872. בשנת 1912 אוקינאווה בחרה נציגים לדיאט היפני, שהוקם ב-1890.
כרבע מהאוכלוסייה של מחוז אוקינאווה נהרגו במהלך קרב אוקינאווה שהתרחש ב-1945, אשר לאחריו אוקינאווה נכפפה לשליטה של ארצות הברית למשך 27 שנים.
במהלך השליטה של ארצות הברית, ארצות הברית הקימה מספר גדול של בסיסים צבאיים על איי ריוקיו.
במהלך המלחמה הקוריאנית מטוסים הפציצו גם את אוקינאווה.
תחת הסכם משותף בין ארצות הברית ויפן, צבא ארצות הברית השאיר נוכחות צבאית גדולה באזור.
החל משנת 1960, הוסכם בין ארצות הברית ליפן כי יורשה לארצות הברית לאחסן נשק גרעיני, וייתכן כי נשק גרעיני מאוחסן באוקינאווה.
בשנת 1972 ממשלת ארצות הברית החזירה את אוקינאווה לשליטה של יפן.
דיווחים על פשעים ותאונות המבוצעים בידי אנשי-שירות מארצות הברית עוררו סערות תקשורתיות ברחבי יפן, והגבירה את התמיכה בתנועה לעצמאות ריוקיו שהתפתחה לאחר 1945 והתנגדה לנוכחות הצבאית האמריקנית.
האונס של ילדה בת 12 בידי איש שירות מארצות הברית עורר מחאה גדולה באוקינאווה בשנת 1995. למרות האמור לעיל, לאנשי-שירות מארצות הברית ביפן יש אחוז פשיעה נמוך ביותר, פחות משל האוכלוסייה הרגילה באוקינאווה.
התפישה באוקינאווה לגבי הבסיסים של צבא ארצות הברית מורכבת, וחלק מההתנגדות לבסיסים מופנית לממשלה אשר בטוקיו, אשר מואשמת בידי המתנגדים לבסיסים בהתעלמות מהצרכים והרצונות של תושביה באוקינאווה.
אוקינאווה היא המחוז העני ביותר ביפן, ויש המקשרים עובדה זאת לקיומם של הבסיסים הצבאיים הרבים של ארצות הברית בשטחה.
האיים באוקינאווה מורכבים בעיקר מאלמוגים, וברובם האבנים הן אבני גיר.
חלחול מי גשמים דרך האלמוגים יצר מערות רבות.
נכון לתאריך 31 במרץ 2008, 19% מכלל השטח במחוז היו פארקים לאומיים.
איריאומוטה-ג'ימה הוא אזור המחיה של אחד מזני החתולים הנדירים ביותר, חתול איריאומוטה.
האיים הם מקום מחיה של מין אנדמי אחד לפחות של צפע.
שוניות האלמוגים אשר מסביב לאיים הן מקום מחיה לשפע בעלי חיים ימיים.
צבי הים חוזרים מדי שנה לאי הדרומי ביותר באוקינאווה להטיל את ביציהם.
בחודשים החמים של השנה נהוג להיזהר מכניסה למים מחשש ממדוזות רעילות.
אוקינאווה מספקת כמויות גדולות של קני סוכר, אננסים, פפאיות ופירות טרופיים אחרים.
האיים המרכיבים את המחוז הם שני השלישים הדרומיים של איי ריוקיו (ריוקיו-שוטו 琉球諸島).
האיים המאוכלסים באוקינאווה לרוב מחולקים לשלוש קבוצות איים:
במחוז אוקינאווה ישנן 11 ערים.
העובדה שתושבי המחוז היוו אומה נפרדת מכלל האוכלוסייה עד לשנת 1879, גרמה לכך שהשפה והתרבות של אוקינאווה היו שונות משל יפן המרכזית.
מדינות אשר השפיעו רבות על התרבות באוקינאווה הן סין, תאילנד ומדינות דרום-מזרח אסיה.
השפעות תרבותיות גדולות של אוקינאווה על שאר יפן ושאר העולם הן הקראטה והאוואמורי.
קיימות שפות ריוקיואניות רבות אשר כמעט ולא מובנות לחלוטין לדוברי יפנית, למרות שהן נחשבות לחלק ממשפחת השפות היפניות.
שפות אלו מתנוונות עם הזמן, כאשר רוב הנוער באוקינאווה משתמש ביפנית.
רוב השפות האלו נחשבות כניבים בידי האוכלוסייה היפנית והאוקינאווית כאחד.
ביפנית מדברים לרוב בסיטואציות רשמיות.
בסיטואציות לא רשמיות, למעשה מדוברת בקרב בני השישים ומטה אוקינאווית המושפעת ממבטא יפני ומיפנית (אוקינאווית יפנית), אשר לפעמים לא מובנת כהלכה ומתייחסים אליה כאוקינאווית.
אוקינאווית מסורתית עדיין מדוברת בפעילויות תרבותיות, כגון ריקוד מסורתי או מוזיקה ריוקיואנית, ישנה בנוסף לכך תחנת רדיו המשדרת בשפה זאת.
בניגוד ליפן בה הדתות הנפוצות הן השינטו והבודהיזם, באוקינאווה הדת הנפוצה היא דת ריוקיו, אשר לרוב מוגדרת באמצעות פולחן אבות וכיבוד היחסים בין המתים, החיים, האלים והרוחות של עולם הטבע.
אוקלהומה סיטי היא עיר הבירה של מדינת אוקלהומה בארצות הברית וכן עיר הבירה של מחוז אוקלהומה.
אוקלהומה סיטי היא אחת הערים הגדולות ביותר במישורים הגדולים של ארצות הברית, והעיר הגדולה בחמש "מדינות המישור": אוקלהומה, קנזס, נברסקה, דקוטה הצפונית ודקוטה הדרומית.
אוקלהומה סיטי היא העיר ה-20 בגודלה בארצות הברית, נכון ל-2022, מתגוררים בעיר כ-655,057 תושבים, כאשר בעיר רבתי מתגוררים כ-1.3 מיליון תושבים.
העיר נוסדה ב-22 באפריל 1889 כאשר המדינה כולה, שהייתה עד אז חלק מהטריטוריה האינדיאנית חולקה למתיישבים.
בעת היווסדה התיישבו בעיר כ-10,000 משפחות, ואוכלוסיית העיר הוכפלה תוך עשור.
בשנת 1907 הפכה העיר לבירת הטריטוריה במקום גות'רי.
בשנות ה-70 וה-80 מספר התושבים ירד כתוצאה מתהליך של פרוור.
באפריל 1995 פוצץ הטרוריסט טימותי מקווי משאית תופת בבניין פדרלי בעיר וגרם ל-168 הרוגים - פיגוע הטרור השני בגודלו בארצות הברית.
בשנת 2000 נחנכה אנדרטה גדולה בעיר לזכר הקרבנות וביקרו בה למעלה מ-3 מיליון איש לאורך השנים.
אוקלהומה סיטי היא העיר השלישית בגודלה בארצות הברית מבחינת שטחה.
באוקלהומה סיטי שורר אקלים סובטרופי לח הכולל קיצים לחים מאוד וחורפים קרירים עם גשם ושלג מדי פעם.
בצורת ממושכת וחמורה (לעיתים גורמות לשריפות בר בסביבה), כמו גם גשמים כבדים מאוד הגורמים לעיתים גם להצפות ושיטפונות.
רוחות חזקות, בדרך כלל המגיעות מדרום או מדרום-מזרח במהלך הקיץ, עוזרות למזג האוויר הקיצוני להתרחש.
רוחות חזקות מצפון במהלך החורף יכולות להחמיר את הימים הקרים ממילא.
סופות ברד ושלגים הן תופעות נפוצות גם כן בעיר במהלך החורף.
הטמפרטורות הקיצוניות ביותר שנמדדו בעיר היו −27 מעלות צלזיוס ב־12 בפברואר 1899 ועד 47 מעלות צלזיוס ב־11 באוגוסט 1936 וב-3 באוגוסט 2012. הטמפרטורות מגיעות ל -38 מעלות צלזיוס ב -10.4 ימים השנה, ל־32 מעלות צלזיוס כמעט 70 ימים בשנה, והטמפרטורות יורדות אל מתחת לאפס בכ־8.3 ימים בשנה.
פוטנציאל למזג אוויר קיצוני קיים באוקלהומה סיטי ממרץ ועד יוני, ובמיוחד במהלך אפריל ומאי.
מיקומה של העיר במרכז האזור המכונה "סמטת טורנדו", גורם לעיר לסבול לעיתים תכופות מסופות טורנדו, כמו גם סופות ברד חמורות מאוד.
טורנדו יכול להתרחש בעיר בכל חודשי השנה, אם כי אוקטובר הוא החודש בעל הפוטנציאל הגבוה ביותר לסופות אלו.
מטרופולין אוקלהומה סיטי היא אחת הערים הגדולות המועדות ביותר לטורנדו בעולם, עם כ-150 סופות טורנדו שהיו בתחומי העיר מאז 1890. מאז החלו המדידות, פקדו את אוקלהומה סיטי 13 סופות טורנדו אלימות, אחת עשרה מהן דורגו ברמה של- F/EF4 ושתיים מהן בדרגה של F/EF5.
ב-3 במאי 1999 פקדה סופת טורנדו על חלקים מאוקלהומה והיישובים הסובבים אותה.
היה זה הטורנדו האחרון של ארצות הברית שקיבל דירוג של F5 בסולם פוג'יטה לפני שסולם פוג'יטה המשופר החליף אותו בשנת 2007. בזמן שהטורנדו היה בסביבת ברידג' קריק בדרום-מערב, עם מהירות רוח כ-510 קמ"ש, הייתה זו המדידה הגבוהה ביותר ברמות הרוח שנרשמו אי פעם על כדור הארץ.
טורנדו בקנה מידה שני בעוצמתו באזור התרחש ב־20 במאי 2013 בעיקר בדרום אוקלהומה סיטי.
ב-31 במאי, פחות משבועיים לאחר האירוע, הכתה באוקלהומה סיטי סופה נוספת.
מאי 2015 היה החודש הכי הגשום ביותר באוקלהומה סיטי מאז החלו המדידות בשנת 1890 עם כמות משקעים של כ־495 מ"מ.
ברחבי אוקלהומה ובטקסס באופן כללי, היה שיא שיטפון בחלק האחרון של חודש זה.
אוקלהומה סיטי חווה עלייה משמעותית באוכלוסייה מאז סוף שנות התשעים.
ההערכה נכון לשנת 2016 על כ-638,367 תושבים והיא האוכלוסייה הגדולה ביותר שהייתה בעיר אי פעם.
זו העיר הראשונה במדינה שרשמה אוכלוסייה של יותר מ-600,000 תושבים.
זוהי גם העיר הראשונה באזור המישורים הגדולים שרשמה אוכלוסייה של מעל 600,000 תושבים.
באכיפת החוק טוענים כי אוקלהומה סיטי הייתה באופן מסורתי שטחה של קרטל ז'וארז הידוע לשמצה, אולם דווח כי קרטל סינאלואה ניסה להקים דריסת רגל באוקלהומה סיטי.
בעיר ישנה יריבות רבת שנים בין מספר כנופיות.
באוקלהומה סיטי הייתה כמות גדולה של פשעים אלימים, במיוחד בשנות השבעים.
אירוע זכור במיוחד התרחש בשנת 1978, כאשר שישה עובדים במסעדת סינטה סטול בצד הדרומי של העיר נרצחו בסגנון הוצאה להורג כאשר הוכנסו למקפיא המסעדה.
בעקבות חקירה אינטנסיבית זוהו שלושה מעורבים שלאחר חקירה התברר שהרגו גם שלושה אחרים בעיר פרסל במדינה.
אחד המעורבים, הרולד סטפורד, מת בתאונת אופנוע בטלסה זמן קצר לאחר הרצח במסעדה.
מעורבת נוספת, ורנה סטפורד (אחותו של הרולד) נידונה לגזר דין מוות, אך לאחר משפט חוזר היא נידונה למאסר עולם ללא אפשרות חנינה.
השלישי, רוג'ר דייל סטאפורד (בעלה של ורנה), שנחשב למוח מאחורי מקרי הרצח, הוצא להורג בהזרקת רעל בשנת 1995.
על פי נתוני לשכת המסחר, התפוקה הכלכלית של המטרופולין גדלה ב -33% בין 2001 ל -2005 בעיקר כתוצאה מגיוון כלכלי.
התוצר המטרופוליני הגולמי שלה (GMP) היה 43.1 מיליארד דולר בשנת 2005 וצמח ל 61.1 מיליארד דולר עד שנת 2009. בשנת 2016 ה-GMP צמח ל 73.8 מיליארד דולר.
בשנת 2008, מגזין פורבס הגדיר את אוקלהומה סיטי "העיר המוכחת ביותר במיתון באמריקה".
המגזין דיווח כי בעיר נרשמה ירידה באבטלה, אחד משוקי הדיור החזקים במדינה וצמיחה איתנה באנרגיה, חקלאות וייצור.
עם זאת, בראשית שנות השמונים הייתה לאוקלהומה סיטי אחד משוקי התעסוקה והדיור הגרועים ביותר בגלל פשיטת רגל של בנק כיכר פן בשנת 1982 וגם בגלל ההתרסקות במחירי הנפט ב-1985.
בשנת 2013 דירג פורבס את אוקלהומה סיטי במקום ה-8 ברשימת "המקומות הטובים ביותר לעסקים וקריירה".
בשנים 2017 ו-2018, WalletHub דירג את העיר במקום הראשון ברשימת "הערים הגדולות והטובות ביותר להקים בהן עסק".
אוקלהומה סיטי פעלה תחת הנהלת מועצת העיר מאז שנת 1927. ראש העיר הנוכחי הוא דייוויד הולט הרפובליקני, הוא נכנס לתפקיד ב-10 באפריל 2018 לאחר שנבחר חודשיים קודם לכן.
שמונה חברי מועצה מייצגים כל אחד משמונה המחלקות בעיר.
מועצת העיר מינתה את מנהל העירייה הנוכחי קרייג פרימן ב-20 בנובמבר 2018. פרימן נכנס לתפקידו ב-2 בינואר 2018, פרימן ירש את ג'יימס ד.
קוש הוותיק, שכיהן בתפקיד מאז שנת 2000.
בדומה לערים רבות בארצות הברית, פרברי העיר מזוהים עם הרפובליקנים, ואילו תושבי מרכז העיר מזוהים עם הדמוקרטים.
אוקלהומה סיטי נמצאת במרכז של ארצות הברית, ובשל כך דרכים ראשיות רבות עוברות דרך העיר.
בעיר שני נמלי תעופה: נמל התעופה הבינלאומי ויל רוג'רס ונמל התעופה וילי פוסט.
אחד האתרים המפורסמים בעיר הוא גשר הבדולח בגנים הבוטניים (ראה: גני מיריאד) שתוכננו על ידי האדריכל איי אם פיי בדומה לגני טיבולי בקופנהגן.
גשר הבדולח הוא חממה טרופית ובה מגדלים צמחים האופייניים לאזור האמזונס.
אתר אחר ידוע הוא הפרק הזואולוגי של אוקלהומה סיטי - גן החיות הוותיק ביותר בדרום-מערב ארצות הברית.
מוזאון המדע במרכז קילפטריק, האומניפלקס הוא אחד ממוזאוני המדע הגדולים בארצות הברית.
כמו כן נמצא במרכז קילפטריק המוזאון הלאומי לבוקרות ומסורת המערב
אנדטרת אוקלהומה סיטי לזכר אירוע הטרור של ה-19 באפריל 1995, במקום נמצא גם המכון הלאומי למניעת הטרור .
ריינולדס נמצא המוזאון לאומנות של אוקלהומה סיטי , ובו אוסף גדול של יצירות הזכוכית של האמן דייל צ'יהולי.
לאחרונה הסתיימה בניית כיפת הקפיטול .
אף שבתכנון המקורי תוכננה בניית כיפה לבניין, בשל המחסור בפלדה לאחר מלחמת העולם הראשונה לא נבנתה הכיפה.
בעיר אוניברסיטאות ומכללות רבות ובהן אוניברסיטת העיר אוקלהומה ואוניברסיטת מדינת אוקלהומה.
צפונית לעיר נמצאת אוניברסיטת מרכז אוקלהומה ודרומית לה אוניברסיטת אוקלהומה.
המכללה בעיר היא אחת המכללות הציבוריות הגדולות במדינה, וכן נמצאות בעיר מספר אוניברסיטאות ומכללות פרטיות ובהן: האוניברסיטה הנוצרית של אוקלהומה, אוניברסיטת פניקס ואוניברסיטת נאזארין הדרומית.
בנוסף המרכז הבריאותי של אוניברסיטת אוקלהומה נמצא גם הוא בעיר.
עגלת הקניות - הומצאה בשנת 1937 על ידי סליבן נ.
אוקלהומה סיטי ת'אנדר היא קבוצת כדורסל מהעיר אוקלהומה סיטי שבאוקלהומה, ארצות הברית, המשחקת בליגת ה-NBA.
הקבוצה משובצת בבית הצפון-מערבי שבאזור המערב, ומארחת את משחקיה הביתיים באולם צ'ספיק אנרג'י ארנה.
הת'אנדר הם מועדון הספורט היחיד מאוקלהומה המשחק באחת מארבע הליגות המקצועניות בצפון אמריקה (NBA, NFL, MLB ו-NHL).
מאז שנת 1979 שיחקו הת'אנדר בסיאטל שבוושינגטון תחת השם סיאטל סופרסוניקס (Seattle SuperSonics), ועברו לאוקלהומה סיטי בשנת 2008 לאחר חילוקי דעות בין בעלי המועדון, קליי בנט, לבין המחוקקים בסיאטל.
הסופרסוניקס העפילו למשחקי הפלייאוף של ליגת ה-אנ.בי.איי 22 פעמים, זכו ב-6 אליפויות הבית ובאליפות ה-NBA בעונת 1978/1979 והת'אנדר זכו בעונת 2024/2025.
קבוצת הבת של הת'אנדר, אוקלהומה סיטי בלו, משחקת בליגת הפיתוח של ה-NBA ונמצאת בבעלות הת'אנדר.
ב-20 בדצמבר 1966 קיבלו אנשי העסקים סם שולמן ויוג'ין קליין את הזיכיון להקמת קבוצת NBA בעיר סיאטל.
הקבוצה נקראה "סופרסוניקס" (בעברית: על קולי) על שם הפרויקט בואינג 2707 של חברת בואינג, הממוקמת בסיאטל, שניסתה לבנות מטוס נוסעים על-קולי שיתחרה עם מטוס הקונקורד האירופאי.
הסופרסוניקס הייתה הקבוצה הראשונה של העיר באחת מארבע הליגות הבכירות בארצות הברית.
הקבוצה הצטרפה לפעילות בליגה בעונת 1967/68, במקביל ליוסטון רוקטס.
אל ביאנקי מונה למאמן והקבוצה כללה את וולט האזרד, שנבחר כחלק מדראפט ההרחבה ובוב רול ואל טאקר, שנבחרו בדראפט.
במשחק הבכורה שלה הפסידה הקבוצה בתוצאה 116–144 ואת עונת הבכורה סיימה במאזן 59-23.
לקראת עונת 1968/69 נשלח האזרד לאטלנטה הוקס תמורת לני וילקינס.
בעונתו הראשונה בקבוצה רשם וילקינס ממוצעים של 22.4 נקודות, 8.2 אסיסטים ו-6.5 ריבאונדים למשחק.
בוב רול, בעונתו השנייה בליגה, שיפר את הנתונים האישיים שלו ורשם ממוצע של 24 נקודות ו-11.5 ריבאונדים למשחק.
למרות ההישגים המרשימים של שני השחקנים הקבוצה סיימה את העונה עם 30 ניצחונות בלבד, דבר שהוביל לפיטוריו של ביאנקי ולמינויו של וילקינס כמאמן/שחקן במקומו.
וילקינס ורול נבחרו למשחק האולסטאר של 1970. ווילקינס הוביל את הליגה באסיסטים למשחק (9.1 אסיסטים בממוצע) בסיומה של העונה.
הקבוצה שיפרה את מאזנה ב-6 ניצחונות, אך עדיין נשארה מחוץ לתמונת הפלייאוף.
וילקינס נבחר ל־MVP של משחק האולסטאר בשנת 1971, אך החדשות הטובות מבחינתה של סיאטל הגיעו באמצע העונה כאשר סאם שולמן, הבעלים של הקבוצה, הצליח לצרף לקבוצה את ספנסר הייווד.
הייווד שיחק בליגת ה-ABA וזכה בתואר רוקי העונה וה-MVP, אך העברתו לליגה דרשה את התערבות בית המשפט העליון של ארצות הברית.
הייווד הגיע לקבוצה במרץ כשמאזנה עמד על 46 ניצחונות ו-24 הפסדים.
בתשעת המשחקים שנותרו עד סוף העונה סבלה הקבוצה מפציעות של 3 שחקנים חמישייה (הייווד, דיק שניידר ודון סמית'), והקבוצה הפסידה בשמונה משחקים והחמיצה את האפשרות לשחק בפלייאוף.
לפני עונת 1972/73 נשלח וילקינס בטרייד לא פופולרי לקליבלנד קאבלירס, ובלעדיו צנח מאזנה של הקבוצה ל-26–56 בסיום העונה.
בעונת 1973/1974 מונה ביל ראסל לאימון הקבוצה, ובעונתו השנייה כמאמן הוביל אותה למאזן 43–39 ולהופעה ראשונה בפלייאוף.
בסיבוב הראשון של הפלייאוף גברה הקבוצה על דטרויט פיסטונס בשלושה משחקים (סוויפ), אך בסיבוב השני הפסידה אחרי שישה משחקים לגולדן סטייט ווריורס, שזכתה באותה שנה באליפות.
לפני עונת 1975/76 הועבר ספנסר הייווד בטרייד לניו יורק ניקס.
פרד בראון, בעונתו החמישית בקבוצה, נבחר למשחק האולסטאר של שנת 1976 וסיים את העונה במקום החמישי בליגה בממוצע נקודות למשחק.
סליק ווטס הוביל את הליגה באסיסטים ובחטיפות ונבחר לחמישיית ההגנה של העונה.
הקבוצה נכנסה ישירות לסיבוב השני של הפלייאוף, אך הפסידה בסדרה בשישה משחקים לפיניקס סאנס.
ראסל עזב את תפקידו כמאמן בסיום עונת 1976/77 ובמקומו מונה בוב הופקינס.
לאחר שהקבוצה החלה את עונת 1977/1978 במאזן 5–17, פוטר הופקינס ובמקומו הוחזר לתפקיד לני וילקינס.
עם הגעתו של וילקינס חל היפוך מגמה מיידי, כאשר הקבוצה ניצחה 11 מ-12 המשחקים הראשונים וסיימה את העונה במאזן 47–35, זכתה באליפות המערב והובילה 2–3 בסדרת הגמר, לפני שהפסידה ב-2 המשחקים האחרונים לוושינגטון בולטס.
למעט מרווין ובסטר, שעזב לניו יורק ניקס, סגל הקבוצה נשאר יציב לקראת העונה הבאה.
הקבוצה הגיעה עד מעמד גמר המערב, בו התמודדה מול פיניקס סאנס בסדרה צמודה, שהסתיימה בניצחונה של סיאטל סופרסוניקס לאחר 7 משחקים.
גמר הפלייאוף היה שחזור של גמר העונה הקודמת, אך הפעם הייתה זאת סיאטל שניצחה בסדרה ב-5 משחקים, וזכתה בתואר האליפות הראשון של הקבוצה.
בעונה שלאחר הזכייה באליפות, עונת 1979/1980, המשיכו לבלוט שחקני הקבוצה - ג'ק סיקמה נבחר למשחק האולסטאר בפעם השנייה, גאס ויליאמס ודניס ג'ונסון נבחרו לחמישיית העונה השנייה וג'ונסון נבחר גם לחמישיית ההגנה של העונה, עונה שנייה ברציפות.
בסיום העונה סיאטל הגיעה לגמר המערב, עונה שלישית ברציפות, אך נכנעה ללוס אנג'לס לייקרס בחמישה משחקים.
בסיום העונה ג'ונסון נשלח בטרייד לפיניקס סאנס, וויליאמס לא שיחק במשך העונה עקב מחלוקת הנוגעת לחוזהו.
ללא שני שחקניה הגבוהים התקשתה הקבוצה לנצח, וסיימה את עונת 1980/81 במקום האחרון בבית הפאסיפי במאזן 34–48. ויליאמס חזר לשחק בעונה הבאה ויחד איתו השתפר מאזן הקבוצה ל-52–30 ו-48–34 בשתי העונות הבאות.
באוקטובר 1983 מכר סם שולמן את הקבוצה לברי אקרלי, נקודת ציון המהווה את תחילת תקופת הנסיגה של הקבוצה.
פרד בראון פרש ממשחק בסיום עונת 1983/84 לאחר 13 עונות, כולן במדי הקבוצה.
לני וילקינס עזב את הקבוצה בסיום עונת 1984/85 וג'ק סיקמה הועבר בטרייד בעונת 1985/86.
אחת מנקודות האור היחידות של הקבוצה במהלך שנות ה-80 היה טום צ'יימברס שזכה בתואר ה-MVP של משחק האולסטאר ב-1987, והוביל את הקבוצה להופעה מפתיעה בגמר המערב באותה שנה.
בעונת 1987/88 בלטה בקבוצה שלישיית שחקנים שכללה, מלבד צ'יימברס, גם את אקסבייר מקדניאל ודייל אליס.
שלושת השחקנים סיימו את העונה עם ממוצע של יותר מ-20 נקודות למשחק כאשר אליס קולע 25.8 נקודות למשחק, אקסבייר 21.4 וצ'יימברס הוסיף 20.4 נקודות למשחק.
עונה לאחר מכן עבר צ'יימברס לפיניקס סאנס וממוצע הנקודות של אליס עלה ל-27.5 נקודות.
הסוניקס הגיעו לסיבוב הפלייאוף השני בו נעצרו.
תהליכי השינוי החלו עם בחירתו של שון קמפ בדראפט של 1989. שנה מאוחר יותר נבחר הרכז גארי פייטון.
במהלך עונת 1990/91 העבירה הקבוצה את מקדניאל ואליס בטריידים לקבוצות אחרות.
הגעתו של ג'ורג' קארל כמאמן בשנת 1992 סימנה את השלמת המהפך שעברה הקבוצה.
החיבור המוצלח בין קמפ ופייטון הוביל את הקבוצה למאזן 27–55 בסיום עונת 1992/93 והגעה לגמר המערב, בו הפסידה לפיניקס סאנס בשבעה משחקים.
עונה לאחר מכן השיגה סיאטל את המאזן הטוב בליגה, כשסיימה במאזן 19–63, אך הפסידה בסיבוב הראשון של הפלייאוף לדנוור נאגטס, שדורגה שמינית בסיום העונה הסדירה, הפעם הראשונה בתולדות הליגה שמדורגת ראשונה הודחה בסיבוב הראשון.
את עונת 1994/95 סיימה הקבוצה במקום השני בליגה עם מאזן 25–57, אך שוב לא הצליחה לעבור את הסיבוב הראשון של הפלייאוף לאחר שהפסידה ללוס אנג'לס לייקרס.
סגל הקבוצה בעונת 1995/96 נחשב לחזק ביותר בתולדות המועדון, כאשר בנוסף לקמפ ופייטון כללה החמישייה את הסנטר סם פרקינס, הפורוורד דטלף שרמפף והקלע הרסי הוקינס.
את העונה סיימה הקבוצה במאזן 18–64, המאזן הטוב ביותר בתולדותיה, והגיעה עד לסדרת גמר ה-NBA, בה הפסידה בשישה משחקים לשיקגו בולס בהובלת מייקל ג'ורדן.
סיאטל המשיכה להוות כוח חשוב במערב כשסיימה את 2 העונות הבאות עם 57 ו-61 ניצחונות, בהתאמה.
בסיום עונת 1996/97 הועבר שון קמפ לקליבלנד קאבלירס בעסקה משולשת, שהביאה במקומו את וין בייקר ממילווקי באקס.
בסיום העונה הבאה הודיע נייט מקמילן, שחקנה הוותיק של הקבוצה, על פרישה ממשחק.
במקביל, אי הסכמות בין הנהלת הקבוצה והמאמן הובילו לסיום עבודתו של קארל בקבוצה, ולמינויו של פול וסטפאל לתפקיד.
וסטפאל פוטר במהלך עונת 2000/01, ובמקומו מונה נייט מקמילן ששימש כעוזרו.
בעונת 2002/03 הועבר גארי פייטון בטרייד למילווקי באקס תמורת ריי אלן.
באותה העונה לא הגיעה הקבוצה לפלייאוף, לאחר שסיימה במאזן 40–42, פעם ראשונה מזה 11 עונות שהקבוצה סיימה עונה במאזן שלילי.
בעונת 2004/05 הפתיעה הקבוצה בהובלת ריי אלן ורשארד לואיס, כשסיימה בראשות הבית במאזן 30–52. סיאטל הצליחה לעבור את סקרמנטו קינגס בסיבוב הראשון של הפלייאוף, אך נכנעה לסן אנטוניו ספרס בשישה משחקים בסיבוב השני.
הופעה זאת הייתה ההופעה האחרונה של הקבוצה מסיאטל בפלייאוף.
בסיום העונה עזב מקמילן את הקבוצה לטובת משרת המאמן בפורטלנד טרייל בלייזרס.
בדראפט של 2007 ניצלה סיאטל את הבחירה השנייה, ובחרה את קווין דוראנט ומיד לאחר מכן שלחה את ריי אלן בטרייד לבוסטון סלטיקס.
תהליך חידוש הקבוצה המשיך עם עזיבתו של רשארד לואיס לאורלנדו מג'יק.
בשנת 2006 נמכרו הסופרסוניקס תמורת 350 מיליון דולר לקבוצת משקיעים מאוקלהומה סיטי בראשותו של קליי בנט.
אישור להעברת המועדון הושג בחודש אוקטובר שלאחר מכן.
בשנת 2007 הודיע בנט כי המועדון יעבור לאוקלהומה סיטי ברגע שחוזה השכירות עם אולמה של הקבוצה, הקי ארנה, יפוג.
ביולי 2008 עבר הדיון בין הצדדים לבית משפט פדרלי, ולאחר שישה דיונים הגיעו הצדדים להסדר פשרה.
על פי ההסדר נקבע כי בנט ישלם לעיריית סיאטל 45 מיליון דולר בתמורה ליציאה מוקדמת מחוזה השכירות.
בנוסף, הוסכם כי הקבוצה החדשה תוותר על השם סופרסוניקס, סמל הקבוצה, וצבעי המדים, ותשאירם בסיאטל לאפשרות שמועדון עתידי יגיע, או יקום, בעיר.
בתמורה יקבל המועדון "נכסים" אחרים, כולל דגל האליפות וגביעים אחרים.
במהלך השנים היו שמועות שונות והתקיימו מגעים על מנת להקים את המועדון מחדש, אך הם לא הבשילו לכדי מעשה.
במשך 41 שנותיהם בעיר סיאטל השיגו הסופרסוניקס מאזן של 1,745-1,585 (52.4% הצלחה) במהלך העונה הסדירה ומאזן של 107-110 (49.3% הצלחה) במשחקי הפלייאוף.
תוארי המועדון כללו שלוש אליפויות המערב ואליפות NBA אחת בשנת 1979.
2008 והלאה: אוקלהומה סיטי ת'אנדר
ב-29 באוקטובר 2008 קיימו הת'אנדר את הופעת הבכורה שלהם בהפסד למילווקי באקס.
ארל ווטסון קלע את הנקודות הראשונות של הת'אנדר בזריקת המשך.
שלושה לילות לאחר מכן, ב-2 בנובמבר, ניצחו הת'אנדר בפעם הראשונה בהיסטוריה של המועדון כאשר גברו על מינסוטה טימברוולבס, ושיפרו את מאזנם ל-1-3. לאחר הניצחון רשמה הקבוצה 10 הפסדים רצופים, דבר שהוביל לפיטורי המאמן פי.
קרליסימו ועוזר המאמן פול וסטהד.
לאחר מכן, מינתה הנהלת המועדון את עוזר המאמן סקוט ברוקס למאמן זמני.
הת'אנדר המשיכו והפסידו בארבעת המשחקים הבאים והשוו את שיא המועדון המפוקפק שהושג בסיאטל העומד על 14 הפסדים רצופים, אך הקבוצה הצליחה להימנע מלשבור שיא שלילי, כאשר ניצחה במשחק הבא בחוץ מול הממפיס גריזליס.
לאחר שהחלו את העונה במאזן 3–29, סיימו הת'אנדר את 50 המשחקים האחרונים של העונה במאזן 20–30 ושיפרו את מאזנם מעונתם האחרונה בסיאטל שעמד על 20–62. הצלחתם בשלהי העונה תרמה להחתמתו של סקוט ברוקס כמאמן הקבוע של הקבוצה.
לאחר המעבר מסיאטל לאוקלהומה סיטי מצבה התפעולי של הקבוצה השתפר ללא הכר.
בדצמבר 2008 המגזין פורבס העריך את שווי המועדון ב-300 מיליון דולר, עליה של 12% מהשנה הקודמת בה הוערך שוויו של המועדון ב-268 מיליון דולר, כאשר היה ממוקם בסיאטל.
המגזין פורבס ציין גם עליה בכמות הכרטיסים הזמינים שנמכרו, מ-78% ממאזנו של המועדון בשנה הקודמת ל-100% בעונת 2008/2009.
הת'אנדר לא ביצעו שינויים משמעותיים במהלך הפגרה מעבר לבחירתו של ג'יימס הארדן, מאוניברסיטת המדינה של אריזונה, כבחירה השלישית בדראפט 2009. מתחילת העונה הת'אנדר נראו מגובשים ונחושים.
בעונת 2009/2010 היו לה כמה ניצחונות על הקבוצות הגדולות של הליגה, כולל ניצחון ב-28 נקודות הפרש על אלופת המזרח, אורלנדו מג'יק, וניצחון ב-16 נקודות הפרש על האלופה המכהנת, לוס אנג'לס לייקרס, ניצחונות חוץ על סן אנטוניו ספרס, יוטה ג'אז, מיאמי היט, בוסטון סלטיקס, ודאלאס מאבריקס.
הת'אנדר סיימו את העונה הסדירה במאזן של 30–52, כשהם יותר ממכפילים את מספר הניצחונות מהעונה הקודמת, וסקוט ברוקס נבחר למאמן העונה.
קווין דוראנט הפך לשחקן הצעיר בהיסטוריה של ה-NBA הזוכה בתואר מלך הסלים של הליגה, כשקלע בממוצע 30.1 נקודות למשחק והשתתף בכל 82 המשחקים של העונה הסדירה.
הת'אנדר סיימו במקום הרביעי בבית הצפון-מערבי וזכו בכרטיס למשחקי הפלייאוף.
ב-22 באפריל השיגו הת'אנדר את ניצחונם הראשון בפלייאוף לאחר שגברו, בסיבוב הראשון באוקלהומה סיטי על האלופה המכהנת, לוס אנג'לס לייקרס, 96–101, אך הודחו לבסוף בשישה משחקים, 4-2.
מצבו התפעולי של המועדון המשיך להשתפר גם בעונת 2009/2010. המגזין פורבס העריך עתה את שוויו של המועדון ב-310 מיליון דולר, 10 מיליון דולר יותר בהשוואה לשנה הקודמת, עם רווח תפעולי של 12.7 מיליון דולר (הרווח התפעולי הראשון שהיה למועדון מזה שנים).
בעונת 2010/2011 שיפרה הקבוצה את מספר הניצחונות שלה בעונה הסדירה ל-55, וזכתה באליפות הבית הצפון-מערבי, זכייה ראשונה באליפות הבית מאז המעבר לאוקלהומה, וזכייה רביעית בסך הכל.
בסיבוב הראשון של הפלייאוף ניצחה הקבוצה את דנוור נאגטס בחמישה משחקים.
בסיבוב השני היא פגשה את ממפיס גריזליס, שהדיחה במפתיע את סן אנטוניו ספרס, שדורגה ראשונה בסיום העונה הסדירה.
אוקלהומה הובילה 2–3 בסדרה, אך משחק חלש של קווין דוראנט שקלע רק 11 נקודות איפשר לממפיס להשוות את הסדרה ולכפות משחק שביעי ומכריע.
במשחק השביעי קלע דוראנט 39 נקודות וראסל וסטברוק הוסיף טריפל דאבל כשקלע 14 נקודות, מסר 14 אסיסטים וקטף 10 ריבאונדים, בדרך לניצחון בסדרה.
בגמר המערב הפסידה הקבוצה את הסדרה ב-5 משחקים לדאלאס מאבריקס, שזכתה באליפות בסיום העונה.
בעונת 2011/2012 סיימה אוקלהומה במקום השני.
במהלך העונה זכה קווין דוראנט בתואר ה-MVP של משחק האולסטאר, ובסיומה זכה בתואר מלך הסלים, עונה שלישית ברציפות.
בסיבוב הראשון של הפלייאוף פגשה אוקלהומה את דאלאס מאבריקס, האלופה, וניצחה אותה בסוויפ.
בסיבוב השני ניצחה את הלייקרס 1–4, ועלתה לגמר המערב, בו פגשה את סן אנטוניו.
הספרס ניצחו בשני המשחקים הראשונים, אך אוקלהומה השיגה ארבעה ניצחונות רצופים וזכתה באליפות המערב.
בגמר פגשה אוקלהומה את מיאמי היט בהובלתו של לברון ג'יימס.
לאחר ניצחון במשחק הפתיחה, הפסידה בארבעת המשחקים האחרים והפסידה בסדרה 4-1.
3 ימים לפני פתיחת עונת 2012/2013, לאחר שלא הגיעה להסכמות עם ג'יימס הארדן על גובה החוזה, ביצעה הקבוצה טרייד מפתיע והעבירה אותו ליוסטון רוקטס תמורת קווין מרטין, ג'רמי לאמב ובחירת דראפט עתידית.
את העונה הסדירה סיימה הקבוצה במאזן 22–60 וזכתה באליפות אזור המערב, לראשונה מאז עברה הקבוצה לאוקלהומה.
בסיבוב הראשון של הפלייאוף פגשה הקבוצה את הרוקטס וג'יימס הארדן.
במהלך המשחק השני בסדרה נפצע ראסל וסטברוק בברכו, פציעה שסיימה עבורו את העונה.
דוראנט התאמץ לחפות על העדרו של וסטברוק, כשקלע ממוצע של 30.8 נקודות, קטף 9 ריבאונדים ומסר 6.3 אסיסטים ב-44 דקות בממוצע למשחק.
המאמץ הספיק בשביל לגבור על הרוקטס בשישה משחקים, אך בסיבוב השני, פגשה הקבוצה את ממפיס גריזליס שהדיחה את הת'אנדר לאחר חמישה משחקים.
הפציעה של וסטברוק מנעה ממנו לפתוח את העונה הבאה, אך הוא חזר למגרשים במחזור השלישי.
בסוף דצמבר נאלץ לעבור ניתוח נוסף עקב נפיחות בברכו, ניתוח שהשבית אותו עד אמצע חודש פברואר.
חסרונו של וסטברוק כמעט ולא הורגש הודות לעונה המצוינת של קווין דוראנט שנבחר 4 פעמים לשחקן החודש במערב, קלע 25 נקודות או יותר ב-41 משחקים רצופים, קלע שיא אישי של 54 נקודות במשחק, סיים את העונה כמלך הסלים עם ממוצע של 32 נקודות למשחק, ונבחר כ-MVP של העונה הסדירה.
את העונה סיימה הקבוצה במאזן 23–59, במקום השני במערב.
בפלייאוף הגיעו הת'אנדר עד לגמר המערב, בו הפסידו בשישה משחקים 4:2 לסן אנטוניו ספרס, שהמשיכה וזכתה באליפות ה-NBA.
באוקטובר 2014 התגלה שבר מאמץ ברגלו של קווין דוראנט, פציעה שאילצה אותו לעבור ניתוח ולהחמיץ את 17 המשחקים הראשונים בעונה.
במהלך המשחק השני של העונה נפגע ראסל וסטברוק בכף ידו והחמיץ את 14 המשחקים הבאים.
בהיעדרם של שני הכוכבים הצליחה הקבוצה לנצח רק ארבעה מתוך שישה עשר המשחקים הראשונים בעונה.
דוראנט חזר למגרשים בסוף חודש דצמבר, אך בשל הפציעה הושבת עוד מספר פעמים במהלך העונה, ובמהלך חודש פברואר הודיעה הקבוצה שהשחקן סיים את העונה.
הפעם היה זה תורו של וסטברוק להוביל את הקבוצה - הוא זכה בתואר שחקן החודש במערב 3 פעמים ברציפות, השיג 11 טריפל דאבלים וסיים כמלך הסלים של הליגה עם ממוצע 28.1 נקודות למשחק.
בשבועות האחרונים של העונה ניהלה הקבוצה מאבק צמוד עם ניו אורלינס פליקנס על המקום השמיני במערב, המוביל לפלייאוף, אך בסופו של דבר סיימה הקבוצה רק במקום התשיעי ולא העפילה לפלייאוף, לראשונה מאז מונה סקוט ברוקס למאמן.
בעקבות חוסר ההצלחה פוטר ברוקס ובמקומו מונה לתפקיד בילי דונובן.
בעונת 2015/2016 השתפרה הקבוצה מאד, וסיימה את העונה הרגילה בראשות הבית הצפון מערבי עם מאזן 27–55, שזיכה אותה במקום השלישי במערב.
בסיבוב הראשון של הפלייאוף ניצחה הקבוצה את דאלאס מאבריקס בתוצאה 1–4. בסיבוב השני של הפלייאוף ניצחה הקבוצה את סן אנטוניו ספרס בשישה משחקים ועלתה לגמר המערב, בו התמודדה מול גולדן סטייט ווריורס.
במשחק הראשון בסדרה ניצחו הת'אנדר בחוץ, ובהמשך עלו ליתרון 1–3 לאחר שני ניצחונות ביתיים במשחקים 3 ו-4. עם זאת, בשלושת המשחקים הבאים הפסידו, והודחו מהפלייאוף בשלב גמר המערב בפעם השנייה בשלוש עונות.
בסיום העונה קווין דוראנט עזב לגולדן סטייט ווריורס.
לאחר עזיבת דוראנט הקבוצה הביאה את ויקטור אולדיפו בטרייד תמורת סרז' איבקה, כשראסל ווסטברוק מקבל את הנהגת הקבוצה בעקבות עזיבת דוראנט.
הייתה זו עונתו הטובה ביותר של ראסל ווסטברוק, והוא שבר בה את שיאו ההיסטורי של אוסקר רוברטסון משנת 1961 בכמות טריפל דאבלים בעונה.
ראסל וסטברוק סיים עם 42 טריפל דאבלים לעומת 41 של אוסקר רוברטסון.
בסיום העונה הסדירה הגיעה הקבוצה למקום השני בבית הצפון-מערבי ולמקום בפלייאוף, לסדרה, בסיבוב הראשון של הפלייאוף, מול יוסטון רוקטס, אשר בסיומה הודחה 2–4. בסיום העונה נבחר וסטברוק ל-MVP של העונה הסדירה.
בסיום עונת 2016/2017 ערכה ההנהלה טרייד על ויקטור אולדיפו ודומנטאס סאבוניס תמורת פול ג'ורג' מאינדיאנה, כדי להחזיר את אוקלהומה לקדמת הבמה בעונת 2017/2018, אחרי עזיבת דוראנט.
בנוסף, צורף גם כרמלו אנתוני כדי ליצור "סופר-טים" אשר תוכל להתמודד מול ענקיות הליגה.
בסופו של דבר הקבוצה לא הצליחה בגלל חוסר האחדות וחוסר בשחקנים משלימים, והגיעה למקום הרביעי במערב.
היא הודחה בסיבוב הראשון של הפלייאוף על ידי יוטה ג'אז.
בסיום עונה זו הקבוצה שלחה את כרמלו אנתוני בטרייד משולש תמורת דניס שרודר מאטלנטה הוקס.
בעונה שלאחר מכן הצליחו שני כוכבי הקבוצה ברמה האישית - פול ג'ורג' נבחר לחמישייה הפותחת במשחק האולסטאר, הגיע למקום השלישי בהצבעה ל-MVP של העונה הסדירה, ונבחר לחמישיית העונה הראשונה, וראסל וסטברוק נבחר למשחק האולסטאר ולחמישיית העונה השלישית.
אולם, ברמה הקבוצתית הקבוצה הגיעה למאזן 49-33 בעונה הסדירה, וסיימה במקום השישי במערב.
בשתי עונות אלו המשיך וסטברוק בממוצע הטריפל-דאבל שלו, אולם הוא קיבל ביקורת על כך שהממוצע האישי חשוב לו יותר מהצלחת הקבוצה.
בסיבוב הראשון בפליאוף התמודדה הקבוצה נגד פורטלנד טרייל בלייזרס והפסידה 1-4, כאשר במשחק החמישי שחתם את הסדרה קלע כוכבה של הקבוצה היריבה דמיאן לילארד שלשת ניצחון.
2019–הווה: בנייה מחדש ועידן שיי גילג'ס-אלכסנדר
לקראת עונת 2019/2020 שלחה אוקלהומה סיטי את ראסל ווסטברוק ליוסטון רוקטס תמורת כריס פול ובחירת דראפט עתידית, ופול ג'ורג' נשלח בטרייד ללוס אנג'לס קליפרס תמורת שיי גילג'ס-אלכסנדר, דנילו גלינארי וחמש בחירות דראפט עתידיות.
באותה העונה הציפיות מאוקלהומה סיטי לא היו גבוהות במיוחד, אך היא הפתיעה וסיימה את העונה במקום החמישי במערב, כאשר כריס פול נבחר לחמישיית העונה השנייה.
בסיבוב הראשון בפלייאוף היא פגשה את יוסטון רוקטס, והפסידה לאחר סדרה מותחת שארכה 7 משחקים.
לקראת עונת 2020/2021 אוקלהומה סיטי ביצעה כמה טריידים.
תחילה היא העבירה את כריס פול ועבדל נאדר לפיניקס סאנס תמורת ריקי רוביו, טיי ג'רום, ג'יילן לקיו, בחירת דראפט עתידית, וכן קלי אוברה, אותו העבירו בטרייד לגולדן סטייט ווריורס בתמורה לשתי בחירות דראפט עתידיות.
היא גם העבירה את דניס שרודר ללוס אנג'לס לייקרס בתמורה לג'יידן מקדניאלס ודני גרין, שגם אותו היא העבירה מעט אחר כך ביחד עם ונסן פוארייה וטרנס פרגוסון לפילדלפיה 76', בתמורה לאל הורפורד, תאו מלדון ובחירת דראפט עתידית.
בטרייד משולש הת'אנדר ויתרו על ליאנדרו בולמארו, ועל עוד שני שחקנים שהם קיבלו באותו הקיץ – רוביו ומקדניאלס – וקיבלו את ג'יימס ג'ונסון, אלכסיי פוקושבסקי ובחירת דראפט עתידית.
בעוד טרייד, הפעם מרובע, הת'אנדר ויתרו על סטיבן אדמס, וקיבלו את ג'ורג' היל, דריוס מילר, קנריץ' ויליאמס, ג'וש גריי, זיילן צ'יטם ובחירת דראפט עתידית.
עד קיץ 2021, צברו הת'אנדר 36 בחירות דראפט לשבע השנים הבאות, 18 בסיבוב הראשון ו-18 בסיבוב השני.
בדראפט 2021 אוקלהומה סיטי בחרה בג'וש גידי, אלפרן שנגון וטרה מאן בסיבוב הראשון, ולאחר מכן הועבר שנגון ליוסטון רוקטס תמורת שתי בחירות דראפט עתידיות.
ב-6 באוגוסט 2021, חתם שיי גילג'ס-אלכסנדר על הארכת חוזה מקסימלית ל-5 שנים בשווי 172 מיליון דולר.
באותו יום, הקבוצה ניפתה את קמבה ווקר מהסגל בביי אאוט.
עונת 2021/2022 הייתה מאכזבת, כמו קודמתה.
ב-2 בדצמבר 2021 הת'אנדר הפסידו בחוץ לממפיס גריזליס ב-73 נקודות, 79–152, ההפסד הגדול ביותר בתולדות ה-NBA.
את העונה אוקלהומה סיטי סיימה שוב במקום ה-14, במאזן שלילי של 58:24.
בדראפט 2022, הת'אנדר השתמשו בבחירה השנייה בדראפט כדי לבחור בצ'ט הולמגרן ובבחירה ה-12 כדי לבחור בג'יילן וויליאמס.
ב-25 באוגוסט 2022, הוכרז שהולמגרן יחמיץ את כל עונת 2022/2023 בעקבות שבר ליספרנק בכף הרגל שנגרם במהלך משחק בליגת הקיץ של ג'מאל קרופורד.
את העונה הסדירה סיימו הת'אנדר עם המאזן העשירי בטיבו במערב עם מאזן חיובי של 40:42 והעפילו לפלייאין.
לאחר שהביסה את ניו אורלינס פליקנס במשחק הראשון, אוקלהומה סיטי הפסידה למינסוטה טימברוולבס ולא העפילה לפלייאוף למרות ההפיכה של גילג'ס-אלכסנדר לכוכב עם ממוצעים של 31.1 נקודות למשחק.
את עונת 2023/2024 סיימה אוקלהומה במקום הראשון במערב עם מאזן של 57:25. מארק דייגנולט זכה בפרס מאמן השנה ושיי גילג'ס-אלכסנדר הגיע למקום השלישי בבחירת ה-MVP של העונה הסדירה.